pythainlp/thai_wikipedia_clean_20230101 huggingface dataset:
ชุดสะสมฮะดีษของซุนนี เรียกว่า "อัลกุตุบุสซิตตะฮ์" (ชุดสะสมฮะดีษสำคัญทั้งหก) ได้แก่: "เศาะเฮียะฮ์อัลบุคอรี", "เศาะเฮียะฮ์มุสลิม", "ซุนันอะบูดาวูด", "อัสซุนะนุศศุฆรอ", "ญาเมียะอ์ อัตติรมีซี" และ "ซุนัน อิบน์มาญะฮ์" "เศาะเฮียะฮ์อัลบุคอรี"และ "เศาะเฮียะฮ์มุสลิม" ถือกันว่าเป็นชุดฮะดีษที่น่าเชื่อถือที่สุด
ชีอะฮ์ปฏิเสธฮะดีษนี้ทั้งหมด เพราะในคลังข้อมูลฮะดีษของพวกเขาไม่มีธรรมเนียมนี้ พวกเขาเชื่อว่าธรรมเนียมถูกแต่งขึ้นในคลังข้อมูลซุนนีในสมัยราชวงศ์อุมัยยะฮ์
ปรมป์ตูอารีอุม อีโกนุม อินซิกนีโอรุม
ปรมป์ตูอารีอุม อีโกนุม อินซิกนีโอรุม (; ชื่อเต็ม: ปริมา ปาร์ส ปรมป์ตูอารีอุม อีโกนุม อินซิกนีโอรุม อา เซกูโล โฮมินุม ซูบิเอคติส อีโอรุม วิติส เปอร์ คอมเพนดีอุม เอ็กซ์ โปรบาติสสิมิส ออโตริบุส เดซุมป์ติส ) เป็นหนังสือประติมานวิทยาแต่งโดยกูลลาวม์ รูลเล่ (Guillaume Rouillé) หนังสือนี้เผยแพร่ที่เมืองลียง ประเทศฝรั่งเศสในปีค.ศ.1553 ในหนังสือนี้มีภาพบุคคลในรูปเหรียญพร้อมกับประวัติย่อความของบุคคลสำคัญ อย่างไรก็ตาม จูเลียน ชาร์มาน ผู้เรียบเรียงประจำ "ห้องสมุดแมรี่ควีนแห่งสก็อต" ตัดสินผลงานนี้ว่า "ไม่ได้เป็นที่สนใจ"
หนังสือนี้มีภาพพิมพ์แกะไม้ประมาณ 950 รูป โดยภาพแรกนั้นคือภาพของอาดัมและอีฟ.
ช่องแคบบริสตอล
ช่องแคบบริสตอล  เป็นช่องแคบขนาดใหญ่ในเกาะบริเตนใหญ่ที่อยู่ระหว่างเดวอนกับซัมเมอร์เซตในเซาท์เวลส์ และเชื่อมระหว่างปากแม่น้ำเซเวิร์นกับมหาสมุทรแอตแลนติกตอนเหนือ
บารอนเนสกอซตา ฟอน เดม บุสส์เช-เฮดเดนฮัวเซน
บารอนเนสกอซตา ฟอน เดม บุสส์เช-เฮดเดนฮัวเซน  เกิดเมื่อวันที่ 26 มกราคม 2445 เป็นธิดาของบารอนจอร์จ ฟอน เดม บุสส์เช-เฮดเดนฮัวเซน และ บารอนเนสกาเบียลลา ฟอน เดม บุสส์เช-เฮดเดนฮัวเซน ตระกูลของเธอนั้น เป็น 1 ในสาขาราชวงศ์บุสส์เช พ่อของเธอรับราชการทหาร ทั้งนี้เธอเป็นญาติในโดโรเทีย ซอลเวียติ พระชายาใน เจ้าชายวิลเฮล์มแห่งปรัสเซีย (2449-2483)
เธอแต่งงานกับ เคลาส์ เฟลิกซ์ ฟอน อัมส์เบิร์ก เมื่อวันที่ 4 กันยายน 2467 โดยมีบุตรดังนี้
ในปี 2471 เธอได้ย้ายไปพำนัก ณ ดินแดนแทนกันยีกา หรือ แทนซาเนีย ในปัจจุบัน ซึ่งหลบหนีจากเหตุสงครามโลกครั้งที่สอง โดยสามีของเธอนั้นเป็นผู้จัดการโรงงาน ปูนซีเมนต์เยอรมนี-อังกฤษ ก่อนจะนิวัติกลับประเทศในปี 2490
บารอนเนสกอซตา ฟอน เดม บุสส์เช-เฮดเดนฮัวเซน เสียชีวิตลงเมื่อวันที่ 13 มิถุนายน 2539 สิริอายุรวม 94 ปี
โซฟี วิลเคลแมน
Flamboyan 108
การล้อมมะละกา (พ.ศ. 2149)
การล้อมมะละกา ใน พ.ศ. 2149 เป็นการสู้รบทางทหารที่เกิดขึ้นระหว่างทหารชาวดัตช์ที่นำโดย Cornelis Matelief กับผู้บัญชาการทหารโปรตุเกส André Furtado de Mendonça ใน A Famosa, รัฐมะละกา
กลุ่มเล็ก ๆ ของกองทัพโปรตุเกสสามารถควบคุมและระงับการโจมตีของชาวดัตช์ในเมืองนี้ได้จนถึงกองกำลังช่วยเหลือที่นำโดย Martim Afonso de Castro ได้มาถึง ซึ่งทำให้ชาวดัตช์หยุดล้อมและถอยทัพ หลังจากการสู้รบครั้งนี้ชาวดัตช์ก็แพ้โปรตุเกสอีกครั้งในการรบแห่งเคป Cape Rachado
ดาลูนเดิน
ดาลูนเดิน  เป็นเทศบาลในจังหวัดบา-แร็ง แคว้นกร็องแต็สต์ ประเทศฝรั่งเศส ประกอบด้วยประชากร 1,066 คน (ในวันที่ 1 มกราคม 2015) มีแม่น้ำไรน์ติดกับตัวเมืองอยู่ทางใต้ และทางด้านตะวันออกเป็นพรมแดนติดกับประเทศเยอรมนี
รายพระนามคู่อภิเษกสมรสในพระมหากษัตริย์รัสเซีย
ซาร์อีวานที่ 3 แห่งรัสเซีย
ซารีนามารีเยีย โดลโกลรูโคลย่า
ซารีนามารีเยีย โดลโกลรูโคลย่า  (สิ้นพระชนม์ราว ค.ศ. 1580) เป็นมเหสีองค์ที่ 7 ในซาร์อีวานที่ 4 แห่งรัสเซีย ทั้งสองพระองค์อาจจะทรงอภิเษกสมรสกันในปี ค.ศ. 1580 (โดยไม่ได้รับอนุญาตจากทางศาสนจักร)
ตำนานพื้นบ้านของรัสเซียกล่าวว่าซาร์อีวานทรงจับได้ว่าพระนางนอกพระทัยพระองค์ ซาร์อีวานจึงทรงมีรับสั่งให้นำพระนางไปถ่วงนํ้าจนสิ้นพระชนม์ ในบรรดามเหสีทั้ง 8 พระองค์ของพระเจ้าซาร์อีวานที่ 4 มีเพียง ซารีนามารีเยีย โดลโกลรูโคลย่า และ ซารีนาวาซิลีซา เมเลนเตเยวา เท่านั้นที่ไม่มีการกล่าวถึงในเอกสารร่วมสมัย
เฮเลน เฮส์
เฮเลน เฮส์ บราวน์ (; 10 ตุลาคม ค.ศ. 1900 – 17 มีนาคม ค.ศ. 1993) เป็นนักแสดงชาวอเมริกันที่ประกอบอาชีพการแสดงนานถึง 80 ปี ได้รับการขนานนามว่าเป็น "สุภาพสตรีหมายเลขหนึ่งของโรงละครอเมริกัน" และเป็นหนึ่งในสิบห้าคนที่ได้รับรางวัลจากสี่เวทีสำคัญของวงการฮอลลีวูดอันประกอบไปด้วยรางวัลเอ็มมี, แกรมมี, ออสการ์ และรางวัลโทนี (EGOT) ในปี ค.ศ. 1986 เฮส์ได้รับเกียรติรับเหรียญอิสรภาพประธานาธิบดี ซึ่งถือเป็นเหรียญสูงสุดของพลเรือน จากประธานาธิบดีสหรัฐ โรนัลด์ เรแกน และได้รับเหรียญศิลปินดีเด่นแห่งชาติจากสหรัฐในปี ค.ศ. 1988
เฮเลน เฮส์ อะวอดส์ เป็นงานประกาศรางวัลประจำปีที่มอบให้กับโรงละครอเมริกันในวอชิงตัน ดี.ซี. เริ่มมาตั้งแต่ปี ค.ศ. 1984 โดยชื่องานตั้งตามชื่อของเธอเอง ในปี ค.ศ. 1955 โรงละครฟุลตัน บนถนน 46 ในนครนิวยอร์ก ย่านโรงละครบรอดเวย์ ได้เปลี่ยนชื่อเป็นโรงละครเฮเลน เฮส์ เพื่อเป็นเกียรติแก่เธอ เฮส์มีชื่อบนดวงดาวในฮอลลีวูดวอล์กออฟเฟม อยู่ที่ 6220 ฮอลลีวูดบูเลวาร์ด และมีชื่ออยู่ในหอเกียรติยศโรงละครอเมริกัน เธอยังถูกยกย่องให้เป็นหนึ่งในผู้หญิงที่ยิ่งใหญ่ที่สุดของโรงละครแห่งศตวรรษที่ 20
ซิงโครตรอน
ซิงโครตรอน  เป็น เครื่องเร่งอนุภาค แบบกลมชนิดหนึ่ง เป็นเครื่องสืบต่อจาก ไซโครตรอน ในการที่ลำเลียงอนุภาคที่เร่งขึ้นเคลื่อนที่ไปทั่วเส้นทางวงปิดคงที่ มีสนามแม่เหล็ก ซึ่งทำงานในการโค้งงอลำอนุภาคเข้าไปในเส้นทางที่ปิดความเร็วของมันจะเพิ่มขึ้นตามเวลาในระหว่างกระบวนการเร่งความเร็วโดยการเพิ่มพลังงานจลน์ของอนุภาค
ซิงโครตรอนเป็นหนึ่งในแนวคิดเรื่องแรกของเครื่องเร่งอนุภาคที่สามารถสร้างโครงสร้างขนาดใหญ่ได้เนื่องจากการดัดงอและการเร่งความเร็วของลำแสงสามารถแยกออกเป็นส่วนต่างๆได้ ตัวเร่งอนุภาคที่มีประสิทธิภาพมากที่สุดคือรุ่นซิงโครตรอน เครื่องเร่งอนุภาคซิงโครตรอนที่ใหญ่ที่สุดยังเป็นเครื่องเร่งอนุภาคที่ใหญ่ที่สุดในโลกอีกด้วย (Large Hadron Colider)
แนวคิดเรื่องซิงโครตรอนได้ถูกคิดค้นโดย วลาดิเมียร์ เว็คสเลอร์ ในปี ค.ศ.1944. เอ็ดวิน แมคมิลานได้สร้างเครื่องซิงโครตรอนอิเล็กตรอนเครื่องแรกในปี ค.ศ.1945 เครื่องซิงโครตรอนโปรตอนเครื่องแรกออกแบบโดยเซอร์มาร์คัส โอลิแฟนท์ และสร้างในปี ค.ศ.1952
เครื่องซิงโครตรอนชนิดพิเศษหลายชนิดใช้กันในปัจจุบัน:
ฟาโรห์อเมนโฮเทปที่ 3
ไซอิ๋ว 3 ตอน ศึกราชาวานรตะลุยเมืองแม่หม้าย
สโมสรฟุตบอลจังหวัดมหาสารคาม
ยุทธการที่วากรัม
ยุทธการที่วากรัม เป็นการรบระหว่างจักรวรรดิฝรั่งเศสที่ 1 กับจักรวรรดิออสเตรีย ซึ่งฝรั่งเศสได้รับชัยชนะ จนทำให้เกิดสนธิสัญญาเชินบรุน และเป็นการจบสงครามสหสัมพันธมิตรครั้งที่ห้า ซึ่งทำให้นโปเลียนได้ครอบครองยุโรปกลางอย่างสมบูรณ์ ส่วนสงครามคาบสมุทรนั้นยังคงดำเนินต่อไป
เหตุการณ์ที่เชื่อมโยงกับยุทธการที่วากรัม.
ในยุทธการที่อัสเพิร์น-เอ็สลิง ฌ็อง ลาน แม่ทัพของฝรั่งเศสได้รับบาดเจ็บ ก่อนตาย เขาได้ขอให้นโปเลียนแต่งตั้งนีกอลา อูดีโน ให้รับตำแหน่งต่อจากเขา
แคทเธอรีน ดัชเชสแห่งเคนต์
เจ้าหญิงอเล็กซานดรา เลดีโอกิลวี
ซารา ฟิลลิปส์
แพรวา สุธรรมพงษ์ (เกิด 24 กุมภาพันธ์ พ.ศ. 2544) ชื่อเล่น มิวสิค เป็นอดีตไอดอลวงบีเอ็นเคโฟร์ตีเอต (BNK48) และเป็นอดีตสมาชิกของ ทีมบีทรี (Team BIII) และทีมเอ็นไฟว์ (Team NV) รวมถึงเป็นสมาชิกในยูนิต มิมิกูโมะ (Mimigumo) แพรวาประกาศจบการศึกษา (ลาออก) จากวงบีเอ็นเคโฟร์ตีเอต (BNK48) ในงานการเลือกตั้งทั่วไปเซ็มบัตสึบีเอ็นเคโฟร์ตีเอต ประจำซิงเกิลที่ 12 เมื่อวันที่ 9 เมษายน พ.ศ. 2565
แพรวาเดิมมีชื่อเล่นว่า "มิว" ภายหลังเปลี่ยนเป็น "มิวสิค" เป็นอดีตสมาชิกวงคัฟเวอร์แดนซ์เพลงญี่ปุ่น "เลิฟ เลทเธอร์ (Love Letter)" เคยศึกษาที่โรงเรียนวัฒนาวิทยาลัย ปัจจุบันออกมาสอบ General Education Development (GED) เทียบเท่าวุฒิการศึกษาระดับมัธยมศึกษาตอนปลาย
แพรวามีความสนใจและชื่นชอบวงไอดอลญี่ปุ่นเอเคบีโฟร์ตีเอต และ 48 กรุ๊ป จากการที่เธอชื่นชอบอนิเมะ เรื่อง "AKB0048" ที่อ้างอิงถึงกลุ่มไอดอลเอเคบีโฟร์ตีเอต จนทำให้แพรวาได้ก้าวเข้าสู่วงการไอดอลด้วยการเข้าร่วมออดิชันเป็นสมาชิกวงบีเอ็นเคโฟร์ตีเอตของประเทศไทย ซึ่งเป็นวงน้องสาวต่างประเทศวงใหม่ของเอเคบีโฟร์ตีเอต เมื่อเดือนกรกฎาคม พ.ศ. 2559 โดยเธอได้รับคัดเลือกให้เป็น 1 ใน 29 คนในสมาชิกรุ่นแรก โดยขณะนั้นแพรวาและสมาชิกทั้งหมดอยู่ในสถานะสมาชิกฝึกหัดและต่อมาได้เลื่อนเป็นหนึ่งในสมาชิกทีมบีทรี ก่อนที่จะเปิดตัวอย่างเป็นทางการอีกครั้งเมื่อวันที่ 2 มิถุนายน พ.ศ. 2560
แพรวาได้รับเลือกให้เป็นเซ็นเตอร์คนแรกของวงบีเอ็นเคโฟร์ตีเอต ในเพลง "อยากจะได้พบเธอ", "ก็ชอบให้รู้ว่าชอบ" และ "วันแรก" ร่วมกับ กานต์ธีรา วัชรทัศนกุล (เนย)
แพรวาเป็นสมาชิกยูนิตแรกของวงบีเอ็นเคโฟร์ตีเอต ในยูนิตนี้มีชื่อว่า "มิมิกูโมะ (Mimigumo)" และมีเพลงเดี่ยวเพลงแรกของวงบีเอ็นเคโฟร์ตีเอต ในเพลง "Myujikkii (มิวจิคกี้)" อีกด้วย
BNK48 Trainee → Team BIII → Team NV→Graduation
เมื่อวันที่ 24 ธันวาคม พ.ศ. 2560 แพรวาได้รับการเลื่อนขั้นจากสมาชิกฝึกหัดเป็นหนึ่งในสมาชิกทีมบีทรี ซึ่งเป็นทีมที่แสดงในโรงละครประจำวง
ภาพหายาก SSR (Super Special Rare) ของสมาชิกบีเอ็นเคโฟร์ตีเอต ที่มีมูลค่าแพงที่สุดเป็นรูปของแพรวา ได้รับการประมูลที่ราคา 455,000 บาท
เมื่อวันที่ 15 มิถุนายน พ.ศ. 2561 แพรวาได้ลงสมัครในงานเลือกตั้งเซ็มบัตสึประจำซิงเกิลที่ 53 ของวงเอเคบีโฟร์ตีเอต ซึ่งถือเป็นครั้งแรกที่เปิดโอกาสให้สมาชิกวงใน 48 กรุ๊ป ทั้งหมดได้ลงเลือกตั้งและร่วมทำเพลงกับวงพี่สาวได้ โดยผลด่วนแพรวาได้คะแนนอยู่ในอันดับที่ 120 ซึ่งสุดท้ายแล้วแพรวาได้คะแนนอยู่ในอันดับที่ 72 ด้วยคะแนน 20,106 คะแนน ในฐานะ "อัพคัมมิงเกิลส์" และได้ออกเพลง "Hitonatsu no Dekigoto " ร่วมกับวงเอเคบีโฟร์ตีเอต วางจำหน่ายในวันที่ 19 กันยายน พ.ศ. 2561 นอกจากนี้แพรวาได้ร่วมแสดงในยูนิตพิเศษ World Senbatsu (WRD48) ในเพลง "โคอิซูรุฟอร์จูนคุกกี้" ซึ่งแสดงร่วมกับวงพี่สาวในงานก่อนการประกาศผลเลือกตั้ง ซึ่งจัดขึ้นในเมืองนาโงยะ ประเทศญี่ปุ่น และได้ลงหนังสือ Photobook ที่รวบรวมผู้ติดอันดับทั้ง 100 อันดับมาถ่ายแบบลงหนังสือ แต่ทางแพรวานั้นได้รับความสนใจเนื่องจากเธอนั้นถูกยกย่องจากฝ่ายของเอเคบีโฟร์ตีเอตว่า เป็นไอดอลสาวหน้าสวยที่ 700 ปี จะมีสักคนหนึ่งในแบบฉบับสไตล์ญี่ปุ่น
วันที่ 19 ตุลาคม พ.ศ. 2561 แพรวาได้ลงสมัครในการเลือกตั้งทั่วไปเซ็มบัตสึบีเอ็นเคโฟร์ตีเอต ประจำซิงเกิลที่ 6 ซึ่งในการประกาศผลด่วน ครั้งที่ 1 แพรวาได้คะแนนอยู่ในอันดับที่ 3 ด้วยคะแนน 11,154 คะแนน และผลด่วน ครั้งที่ 2 แพรวาได้คะแนนอยู่ในอันดับที่ 2 วันที่ 26 มกราคม พ.ศ. 2562 ในงานประกาศผลการเลือกตั้งทั่วไปเซ็มบัตสึบีเอ็นเคโฟร์ตีเอต ประจำซิงเกิลที่ 6 แพรวาได้คะแนนโหวต 57,987 คะแนน อยู่ในอันดับที่ 3 ในฐานะ "คามิเซเว่น" และ "เซ็มบัตสึ" ในซิงเกิลที่ 6 ในเพลง "บีกินเนอร์" นอกจากนี้วันต่อมา ในคอนเสิร์ต "AKB48 Group Asia Festival 2019 in Bangkok" แพรวาได้ร่วมแสดงในยูนิตพิเศษ World Senbatsu (WRD48) ในเพลง "เฮฟวีโรเทชัน" ซึ่งแสดงร่วมกับวงเอเคบีโฟร์ตีเอต และวงน้องสาวต่างประเทศอีก 5 วง
งานกีฬาสีครั้งแรกของวงในชื่องาน "เทศกาลกีฬาบางกอก๔๘" ได้ปรับรูปแบบทีมเป็นการให้สมาชิกวงจับสลากแบ่งเป็น 4 สี ประกอบด้วย สีม่วง สีชมพู สีเหลือง และสีฟ้า และแพรวาอยู่สีเหลือง โดยงานจัดขึ้นในช่วงเดือนกันยายน พ.ศ. 2562 มีการแข่งขันกีฬาทั้งหมด 5 ชนิด ประกอบด้วย วิ่งกระสอบ วิ่งเปี้ยว ชักเย่อ ฟุตซอล และแชร์บอล โดยที่สีเหลืองได้อันดับที่ 2 อันดับที่ 1 คือ สีฟ้า ส่วนสีชมพู และสีม่วง ได้อันดับที่ 3 และ 4 ตามลำดับ
วันที่ 11 สิงหาคม พ.ศ. 2562 บีเอ็นเคโฟร์ตีเอตประกาศยูนิตพิเศษ ซึ่งมีสมาชิกทั้งหมด 3 คน แพรวาเป็นสมาชิกยูนิตนี้ ร่วมกับ ณปภัช วรพฤทธานนท์ (จ๋า) และ วรัทยา ดีสมเลิศ (ไข่มุก) ซึ่งทำการแสดงเพลงใหม่ในยูนิตนี้ ในวันที่ 1 กันยายน พ.ศ. 2562 โดยยูนิตนี้มีชื่อว่า "มิมิกูโมะ" ซึ่งแปลว่า "ก้อนเมฆที่มีหู" และในยูนิตนี้ได้แสดงเพลงใหม่ทั้งหมด 3 เพลงด้วยกัน ได้แก่ เพลง "Candy (แคนดี้)" โดยมีไข่มุกเป็นเซ็นเตอร์ เพลง "Warukii" ซึ่งต้นฉบับเป็นของ วาตานาเบะ มิยูกิ (มิลกี้) อดีตสมาชิกวงเอ็นเอ็มบีโฟร์ตีเอต สำหรับเวอร์ชันไทยเป็นเพลงเดี่ยวของแพรวา ซึ่งมีชื่อเพลงว่า "Myujikkii (มิวจิคกี้)" และเพลง "Heart Gata Virus (หัวใจไวรัส)" โดยมีจ๋าเป็นเซ็นเตอร์
วันที่ 25 ธันวาคม พ.ศ. 2562 แพรวาได้ลงสมัครในการเลือกตั้งทั่วไปเซ็มบัตสึบีเอ็นเคโฟร์ตีเอต ประจำซิงเกิลที่ 9 ซึ่งในการประกาศผลด่วน ครั้งที่ 1 แพรวาได้คะแนนอยู่ในอันดับที่ 3 ด้วยคะแนน 10,953 คะแนน และผลด่วน ครั้งที่ 2 แพรวาได้คะแนนอยู่ในอันดับที่ 4 วันที่ 19 เมษายน พ.ศ. 2563 ในงานประกาศผลการเลือกตั้งทั่วไปเซ็มบัตสึบีเอ็นเคโฟร์ตีเอต ประจำซิงเกิลที่ 9 แพรวาได้คะแนนโหวต 48,573 คะแนน อยู่ในอันดับที่ 3 ในฐานะ "คามิเซเว่น" และ "เซ็มบัตสึ" ในซิงเกิลที่ 9 ในเพลง "เฮฟวีโรเทชัน"
วันที่ 24 มกราคม พ.ศ. 2565 แพรวาได้ลงสมัครในการเลือกตั้งทั่วไปเซ็มบัตสึบีเอ็นเคโฟร์ตีเอต ประจำซิงเกิลที่ 12 ซึ่งในการประกาศผลด่วน ครั้งที่ 1 แพรวาได้คะแนนอยู่ในอันดับที่ 7 ด้วยคะแนน 5,521.83 โทเค็น และผลด่วน ครั้งที่ 2 แพรวาได้คะแนนอยู่ในอันดับที่ 2 ด้วยวันที่ 9 เมษายน พ.ศ. 2565 ในงานประกาศผลการเลือกตั้งทั่วไปเซ็มบัตสึบีเอ็นเคโฟร์ตีเอต ประจำซิงเกิลที่ 12 แพรวาได้คะแนนโหวต 120,051.94 โทเค็น อยู่ในอันดับที่ 2 ในฐานะ "คามิเซเว่น" และ "เซ็มบัตสึ" ในซิงเกิลที่ 12 และแพรวาประกาศจบการศึกษา (ออกจากวง) กลางงานเลือกตั้ง หลังคว้าอันดับ 2 ทั้งนี้ มิวสิค BNK48 ได้กล่าวขอบคุณแฟนคลับและทุกๆคน ที่ช่วยเติมเต็มความรักและความฝันของเธอ เปิดใจความรู้สึกของเธอเกี่ยวกับวง BNK48 ก่อนจะถามแฟนคลับว่า ถ้าต่อจากนี้ในอนาคตของเธอไม่ได้ต้องการจะเดินบนเส้นทางนี้อีกต่อไปแล้ว ทุกคนจะยังอยู่กับหนูหรือเปล่าคะ ... ซึ่งแฟนคลับก็บอกเป็นเสียงเดียวกันว่า "อยู่" จากนั้นมิวสิคก็กล่าวขอบคุณทุกคน ก่อนจะประกาศจบการศึกษาจาก BNK48 และกล่าวเปิดใจเกี่ยวกับการตัดสินใจในครั้งนี้ และเผยว่าเธอจะยังคงอยู่ในฐานะเมมเบอร์ของ 48 กรุ๊ป จนกว่าจะสิ้นสุดปีนี้ อยากให้ทุกคนมาร่วมใช้เวลาแห่งความทรงจำด้วยกัน เรื่องนี้เธอยังไม่ได้คุยกับผู้ใหญ่อย่างเป็นทางการ ก็อยากให้ทุกคนติดตามและคอยซัพพอร์ตเธอต่อไปด้วย
แพรวามีความสามารถในการพากย์เสียงอนิเมะต่าง ๆ พากย์เสียงครั้งแรกในการ์ตูน เรื่อง "เทพจิ๋วฝึกหัด แก็งป่วนโคโคทามะ" ทางช่อง 3 แฟมิลี โดยพากย์เป็น โยสึบะ โคโคโระ ตัวละครหลักของเรื่อง ทั้งได้ร้องเพลง ชื่อ "Kokoro Daisuki Cocottama" ประกอบอนิเมะ และร่วมแสดงในมิวสิกวิดีโอเพลงดังกล่าว
แพรวาได้แสดงภาพยนตร์เรื่องแรก ชื่อ "Where We Belong ที่ตรงนั้น มีฉันหรือเปล่า" ร่วมกับ เจนนิษฐ์ โอ่ประเสริฐ เพื่อนร่วมวง กำกับภาพยนตร์โดย คงเดช จาตุรันต์รัศมี และอำนวยการผลิตโดย โสฬส สุขุม ภาพยนตร์ได้รับรางวัลซีเจ เอ็นเตอร์เทนเมนต์ เป็นเงินสดมูลค่า 10,000 ดอลลาร์สหรัฐ ภายหลังเป็นภาพยนตร์ 1 ใน 29 เรื่อง ที่ได้รับคัดเลือกให้เข้าร่วมงานเอเชียน โปรเจกต์ มาร์เก็ต ในเทศกาลภาพยนตร์นานาชาติปูซาน 2018
เดสตินี 2
เดสตินี 2  เป็นวิดีโอเกมออนไลน์แนวยิงมุมมองบุคคลที่หนึ่ง พัฒนาโดยบันจี และจัดจำหน่ายโดยแอคติวิชัน โดยได้วางจำหน่ายในวันที่ 6 กันยายน ค.ศ. 2017 บนเอกซ์บอกซ์วันกับเพลย์สเตชัน 4 และได้วางจำหน่ายบนไมโครซอฟท์ วินโดวส์ในเดือนต่อมา วิดีโอเกมเป็นภาคต่อของ "เดสตินี" ภาคแรก ใน ค.ศ. 2014 และการขยายตัวที่ตามมา วิดีโอเกมนี้ประกอบด้วย "โลกแห่งนิยายวิทยาศาสตร์" วิดีโอเกมมีสภาพแวดล้อม "โลกร่วมกัน" หลายผู้เล่นที่มีองค์ประกอบของเกมเล่นตามบทบาท เช่นเดียวกับรูปแบบเดิมใน "เดสตินี 2" จะแบ่งประเภทเกมระหว่างผู้เล่นกับสภาพแวดล้อม (PvE) และผู้เล่นกับผู้เล่น (PvP) นอกเหนือจากภารกิจปกติแล้ว โหมดผู้เล่นกับสภาพแวดล้อมยังมี "การโจมตี" สามแบบและการโจมตีหกผู้เล่น นอกจากนี้ยังมีโหมดฟรีโรมลาดตระเวณสำหรับแต่ละดาวเคราะห์และมีกิจกรรมสาธารณะรวมทั้งกิจกรรมใหม่ที่ไม่ได้ให้ความสำคัญกับฉบับเดิม กิจกรรมใหม่เหล่านี้ให้ความสำคัญกับการสำรวจดาวเคราะห์และการมีปฏิสัมพันธ์กับตัวละครที่ผู้เล่นไม่ได้ควบคุม ส่วนโหมดผู้เล่นกับผู้เล่นมีโหมดเป้าหมายตามวัตถุประสงค์เช่นเดียวกับโหมด Deathmatch แบบดั้งเดิม
แบทเทิลฟิลด์ 5
การลงประชาทัณฑ์ลอราและแอล. ดี. เนลสัน
ลอรา เนลสัน (; ราว ค.ศ. 1876 – 25 พฤษภาคม ค.ศ. 1911) และ แอล. ดี. เนลสัน (; ราว ค.ศ. 1897 – 25 พฤษภาคม ค.ศ. 1911) เป็นแม่ลูกชาวแอฟริกันอเมริกันซึ่งถูกลงประชาทัณฑ์จนเสียชีวิตเมื่อวันที่ 25 พฤษภาคม ค.ศ. 1911 ใกล้โอเคมาห์ (Okemah) ในเทศมณฑลอ็อกฟัสกี (Okfuskee County), โอคลาโฮมา, สหรัฐ
มีผู้แจ้งความว่า แอล. ดี. ยิงจอร์จ โลนีย์ (George Loney) ผู้ช่วยนายอำเภอ (deputy sheriff) แห่งโอเคมาห์ เสียชีวิตเมื่อวันที่ 2 พฤษภาคม ค.ศ. 1911 ขณะที่โลนีย์และคณะกำลังตรวจค้นไร่ของตระกูลเนลสันเพื่อตามหาวัวที่ถูกขโมยไป แอล. ดี. และลอรา มารดาของเขา จึงถูกตั้งข้อหาฆาตกรรม ลอราต้องคดีไปด้วยเพราะมีผู้กล่าวหาว่า ปืนอยู่ในมือของเธอก่อน เธอและลูกถูกขังไว้ที่เรือนจำเทศมณฑลระหว่างการพิจารณาคดี โดยที่เธอน่าจะกำลังตั้งครรภ์บุตรสาวซึ่งภายหลังได้นามว่า แคร์รี (Carrie) อยู่ด้วย ส่วนออสติน เนลสัน (Austin Nelson) สามีของเธอ รับสารภาพในคดีลักทรัพย์และถูกจองจำอยู่ที่แม็กอะเลสเตอร์ (McAlester) ก่อนแล้ว
ในคืนรอยต่อของวันที่ 24 และ 25 พฤษภาคม ค.ศ. 1911 กลุ่มคนผิวขาวราว 12–40 คน ซึ่งรวมถึงชาร์ลีย์ กัทรี (Charley Guthrie) บิดาของวูดดี กัทรี (Woody Guthrie) นักร้องเพลงโฟล์ก บุกเข้าชิงตัวลอราและบุตรออกมาจากเรือนจำ สำนักข่าวแอสโซซิเอเตดเพรส (Associated Press) รายงานว่า ในเหตุการณ์นั้น ลอราถูกข่มขืนกระทำชำเรา จากนั้น เธอและบุตรถูกจับแขวนลงจากสะพานทางรถไฟข้ามแม่น้ำแคนาดาเหนือ (North Canadian River) จนถึงแก่ความตาย
เช้ารุ่งขึ้น ผู้คนมามุงดูศพของทั้งสองที่สะพาน จอร์จ เฮนรี ฟาร์นัม (George Henry Farnum) เจ้าของร้านถ่ายรูปแห่งเดียวในโอเคมาห์ ถ่ายภาพศพแบบใกล้ชิดและถ่ายภาพคนมุงดูเอาไว้ แล้วทำเป็นไปรษณียบัตรแจกจ่ายดังที่นิยมทำกันในสมัยนั้น ตุลาการท้องถิ่นเรียกประชุมคณะลูกขุนใหญ่ (grand jury) เพื่อไต่สวนเหตุการณ์ แต่ก็ไม่สามารถหาตัวผู้กระทำมาลงโทษได้ ในบรรดาภาพถ่ายสตรีผิวดำที่ถูกลงประชาทัณฑ์ ภาพศพลอราดังกล่าวเป็นภาพชุดเดียวที่เหลือรอดมาถึงปัจจุบัน
การลงประชาทัณฑ์ในสหรัฐ.
การลงประชาทัณฑ์เป็นปรากฏการณ์สาธารณะที่ชวนตื่นกลัวและเกิดขึ้นไม่บ่อย เอมี ลูอีส วูด (Amy Louise Wood) นักประวัติศาสตร์ เขียนไว้ว่า
การลงประชาทัณฑ์อาจได้แก่การจับคนขึ้นแขวน ผู้กระทำอาจเป็นคนกลุ่มเล็ก ๆ ในเวลากลางคืน หรืออาจกระทำต่อหน้ามหาชนในเวลากลางวัน อย่างหลังนี้เรียกว่า การลงประชาทัณฑ์ให้ชม (spectacle lynching) ผู้เข้าชมการลงประชาทัณฑ์อาจเป็นทุกคนในชุมชนนั้น ๆ บางทีหนังสือพิมพ์ก็ลงข่าวล่วงหน้า และมีรถไฟเที่ยวพิเศษเพื่อนำคนในพื้นที่ห่างไกลมาดูการลงประชาทัณฑ์ ตัวอย่างเช่น ในการลงประชาทัณฑ์เจสซี วอชิงตัน (Jesse Washington) ที่เท็กซัสเมื่อ ค.ศ. 1916 มีผู้มาชมถึง 10,000 คน รวมถึงนายกเทศมนตรีและผู้บัญชาการตำรวจท้องถิ่น
นอกเหนือจากการจับแขวนแล้ว ผู้เคราะห์ร้ายอาจยังถูกทรมานก่อนเผาทั้งเป็น บางทีก็แยกชิ้นส่วนศพออกขายเป็นของที่ระลึก
สถาบันทัสกีจี (Tuskegee) ระบุว่า ตามบันทึกในช่วง ค.ศ. 1882–1964 แล้ว มีผู้ถูกลงประชาทัณฑ์ในสหรัฐ 4,745 คน ในจำนวนนี้ 3,446 คน (คิดเป็นร้อยละ 72.7) เป็นคนผิวดำ
ในโอคลาโฮมา.
ผู้ว่าการโอคลาโฮมากล่าวใน ค.ศ. 1892 ว่า ประชากรในดินแดนโอคลาโฮมา "ราวร้อยละ 85 เป็นคนผิวขาว, ร้อยละ 10 เป็นคนผิวสี, และร้อยละ 5 เป็นอินเดียน" ครั้น ค.ศ. 1907 ท้องที่จึงได้ยกฐานะขึ้นเป็นรัฐ โดยมีธรรมนูญการปกครองที่ยอมรับการแบ่งแยกทางเชื้อชาติ ซึ่งเรียกกันว่า กฎหมายจิมโครว (Jim Crow laws)
ใน ค.ศ. 1911 มีสถิติว่า โรงเรียนประจำรัฐมีนักเรียนผิวขาว 555 คน และผิวดำ 1 คน
ช่วง ค.ศ. 1885–1930 มีบันทึกว่า เกิดการลงประชาทัณฑ์ 147 ครั้งในโอคลาโฮมา ครั้นมีการแบ่งแยกเชื้อชาติใน ค.ศ. 1907 ผู้เคราะห์ร้ายส่วนใหญ่เป็นคนผิวขาวซึ่งลักขโมยสัตว์หรือลักเล็กขโมยน้อย และในภาพรวมแล้ว ผู้เคราะห์ร้ายเป็นคนผิวขาว 77 คน, คนผิวดำ 50 คน, อเมริกันอินเดียน 14 คน, ไม่ทราบข้อมูล 5 คน, และคนจีน 1 คน
ในเหตุการณ์ 4 ครั้งช่วง ค.ศ. 1851–1946 ผู้เคราะห์ร้ายเป็นหญิง 5 คน ผิวดำ 2 คน, ผิวขาว 2 คน, อีก 1 คนเป็นคนลักษณะอื่น
บุคคลในเหตุการณ์.
ครอบครัวเนลสัน.
ครอบครัวเนลสันอาศัยอยู่ ณ ไร่แห่งหนึ่งซึ่งห่างจากแพเดิน (Paden) เมืองชาวแอฟริกันอเมริกันในโอคลาโอมาไปทางเหนือราว 6 ไมล์
ออสติน สามีของลอรา เกิดเมื่อ ค.ศ. 1873 ณ เวโค (Waco) ในเท็กซัส ฟราสเซส โจนส์-สนีด (Frances Jones-Sneed) นักประวัติศาสตร์ เขียนไว้ว่า เดฟและโรดา เนลสัน (Dave and Rhoda Nelson) บิดามารดาของออสติน เกิดเป็นทาสอยู่ในจอร์เจีย โดยเดฟทำงานเป็นช่างหล่อในเวโค
ออสตินสมรสกับลอราใน ค.ศ. 1896 และให้กำเนิดแอล. ดี. ในราวปีถัดมา เมื่อถูกลงประชาทัณฑ์แล้ว แอล. ดี. มักได้รับการเรียกขานว่า แอล. ดับเบิลยู. (L. W.) หรือลอว์เรนซ์ (Lawrence)
ครอบครัวเนลสันย้ายมาอยู่เทศมณฑลพอตโทวาโทมี (Pottawatomie County) ในโอคลาโฮมาเมื่อ ค.ศ. 1900 นักประวัติศาสตร์โจนส์-สนีด ระบุว่า สำมะโนประชากรประจำ ค.ศ. 1910 บันทึกว่า ลอรากับออสตินมีบุตร 2 คน คือ แอล. ดี. อายุ 13 ปี และแคร์รี อายุ 2 ปี ไม่มีใครรู้เกี่ยวกับชะตากรรมในภายหลังของแคร์รี เธออาจเป็นทารกที่มีผู้เห็นว่า รอดตายจากการลงประชาทัณฑ์ ก็ได้
จอร์จ โลนีย์.
"ดิโอเคมาห์เลดเจอร์" ระบุว่า จอร์จ เอช. โลนีย์ (George H. Loney) รองนายอำเภอ อายุ 35 ปีในเวลาเสียชีวิต เขาเคยอยู่ที่แพเดินมาหลายปี และเป็นที่เคารพนับถืออย่างสูงสุด เอกสารฉบับนี้ยังพรรณนาว่า เขาเป็นคนกล้า เคยช่วยจับคนค้าของเถื่อนในแพเดินมาหลายครั้ง จึงได้เป็นข้าราชการจนถึงชั้นรองนายอำเภอ เมื่อเสียชีวิตแล้ว ศพเขาฝังไว้ที่เทศมณฑลลินคอล์น (Lincoln County) ใกล้กับแพเดิน พิธีฝังมีในวันที่ 4 พฤษภาคม ค.ศ. 1911 และหน่วยงานราชการทุกแห่งปิดทำการ 1 ชั่วโมงระหว่างพิธีศพของเขา
Lynching of Laura and L. D. Nelson
เคลาส์ เฟลิคส์ ฟ็อน อัมส์แบร์ค
เคลาส์ เฟลิคส์ ฟ็อน อัมส์แบร์ค  เกิดเมื่อวันที่ 1 กันยายน พ.ศ. 2433 ณ เยอรมนี เป็นบุตรชายของ วิลเฮ็ล์ม ฟ็อน อัมส์แบร์ค กับ อิริส ฟ็อน อัมส์แบร์ค ในสงครามโลกครั้งที่หนึ่ง เขาเป็นทหารในกองทัพบกจักรวรรดิเยอรมัน โดยเป็นทหารคู่ใจของ นายพลพอล ฟอน เลตโตว์-เวอร์เบก ซึ่งทั้ง 2 ต่างสู้รบที่แอฟริกาตะวันออกของเยอรมนี
ใน พ.ศ. 2460 เขาได้ไปทำสวนที่ประเทศแอฟริกาใต้ แต่ประสบความล้มเหลว ใน พ.ศ. 2471 เขาได้ย้ายไปพำนัก ณ ดินแดนแทนกันยีกาหรือแทนซาเนียในปัจจุบัน ซึ่งหลบหนีจากเหตุสงครามโลกครั้งที่สอง โดยเขานั้นเป็นผู้จัดการโรงงาน ปูนซีเมนต์เยอรมนี-อังกฤษ ก่อนจะนิวัติกลับประเทศใน พ.ศ. 2490
เคลาส์ได้แต่งงานกับ บารอนเนสกอซตา ฟอน เดม บุสส์เช-เฮดเดนฮัวเซน เมื่อวันที่ 4 กันยายน พ.ศ. 2467 โดยมีบุตรดังนี้
เคลาส์เสียชีวิตเมื่อวันที่ 19 ธันวาคม พ.ศ. 2496 ณ ประเทศเยอรมนีตะวันตก ด้วยอาการหัวใจวาย สิริอายุรวม 63 ปี
มหาวิทยาลัยเออเรอบรู
มหาวิทยาลัยเออเรอบรู  เป็นมหาวิทยาลัยของรัฐ ตั้งอยู่ที่เมืองเออเรอบรู ประเทศสวีเดน มหาวิทยาลัยเริ่มก่อตั้งเป็นครั้งแรกจากการเริ่มมีการสอนในบางหลักสูตรของมหาวิทยาลัยอุปซอลาที่เมืองเออเรอบรูในช่วงปลาย ค.ศ.1960 หลังจากนั้นได้ตั้งเป็นวิทยาลัยเออเรอบรูในปี ค.ศ.1977 วิทยาลัยเออเรอบรูได้ทำงานร่วมกับสถาบันทางการศึกษาอื่น ๆ 3 แห่ง ที่มีอยู่ในเมืองเออเรอบรูอยู่ก่อนแล้วคือ วิทยาลัยการศึกษา วิทยาลัยการกีฬา และวิทยาลัยการสังคมสงเคราะห์
รัฐบาลสวีเดนได้ยกฐานะวิทยาลัยเออเรอบรูเป็นมหาวิทยาลัยเออเรอบรูในปี ค.ศ.1999 และได้กลายเป็นมหาวิทยาลัยแห่งที่ 12 ของประเทศสวีเดน
วันที่ 30 มีนาคม ค.ศ.2010 มหาวิทยาลัยได้เริ่มก่อตั้งวิทยาลัยแพทยศาสตร์ และทำงานร่วมกับโรงพยาบาลมหาวิทยาลัยเออเรอบรูเพื่อใช้ในการฝึกสอนและทำวิจัยของมหาวิทยาลัย และได้กลายเป็นโรงเรียนแพทย์ลำดับที่ 7 ของประเทศสวีเดน
ในปี 2018 มหาวิทยาลัยเออเรอบรูถูกจัดอยู่ในลำดับที่ 62 ในภาพรวมของกลุ่มมหาวิทยาลัยใหม่ทั่วโลก (Young University Rankings) และหลักสูตรนิติศาสตร์ของมหาวิทยาลัยเป็นหลักสูตรหนึ่งที่มีผู้เลือกมากที่สุดในการสอบคัดเลือกเข้ามหาวิทยาลัยในประเทศสวีเดน (อันดับ 10 ในปี ค.ศ. 2018 มีผู้ยื่นใบสมัครกว่า 4,800 คน)
มหาวิทยาลัยเออเรอบรูมีทั้งหมด 3 วิทยาเขต คือ วิทยาเขตแอล์มบีในเมืองเออเรอบรูเป็นที่ตั้งของวิทยาลัยวิทยาศาสตร์สุขภาพและวิทยาลัยต่าง ๆ ของมหาวิทยาลัย วิทยาเขต USÖ ติดกับโรงพยาบาลมหาวิทยาลัยเออเรอบรู (Universitetssjukhus Örebro) เป็นที่ตั้งของวิทยาลัยแพทยศาสตร์ และวิทยาเขตกรีฮิตตันที่เมืองกรีฮิตตัน เป็นที่ตั้งของวิทยาลัยการโรงแรม
มหาวิทยาลัยมีหลักสูตรการสอนมากกว่า 85 หลักสูตร มีนักศึกษาเต็มเวลากว่า 17,000 คน นักศึกษาที่ทำวิจัยระดับปริญญาเอก 400 คน ศาสตราจารย์มหาวิทยาลัย 125 คน อาจารย์และนักวิจัย 520 คน เจ้าหน้าที่เต็มเวลากว่า 1400 คน แบ่งเป็น 3 คณะ 8 วิทยาลัย ได้แก่
ลงประชาทัณฑ์
ตรีศูล (อินเดีย)
ลิงค์ในภาษาเดนมาร์กและสวีเดน
ในภาษาเดนมาร์กและภาษาสวีเดนมาตรฐาน คำนามต่าง ๆ มีลิงค์ (เพศทางไวยากรณ์) สองลิงค์ และคำสรรพนามก็มีลิงค์ สองลิงค์เหมือนกัน นอกเหนือจากสองลิงค์นี้จะเป็นลิงค์ธรรมชาติคล้ายกับในภาษาอังกฤษ
แต่เดิม เช่นเดียวกับภาษาเจอร์แมนิกอื่น ๆ คำนามในภาษาเดนมาร์กและสวีเดนจะมีลิงค์ใดลิงค์หนึ่งในสามลิงค์ ได้แก่ ปุงลิงค์  อิตถีลิงค์  และนปุงสกลิงค์  เมื่อเวลาผ่านไปอิตถีลิงค์และปุงลิงค์รวมกันเป็นลิงค์รวม  ลิงค์รวมมีที่ใช้ในบางภาษาย่อยของภาษาดัตช์ แต่ในภาษาดัตช์ การรวมกันยังไม่สมบูรณ์โดยเหลือร่องรอยบางอย่างในสรรพนาม ในภาษาสวีเดนมีรูปแบบที่เบี่ยงเบนไปจากลิงค์ร่วมที่สมบูรณ์เช่นกัน ในภาษาเดนมาร์กไม่เหลือร่องรอยดังกล่าว เนื่องจากภาษาเดนมาร์กไม่ใช้สรรพนามชุดเดียวกันสำหรับทั้งสิ่งของและบุคคลอย่างภาษาดัตช์และเยอรมัน แต่มีบุรุษสรรพนามตามลิงค์หรือเพศธรรมชาติสำหรับใช้กับบุคคล และสรรพนามตามลิงค์หรือเพศทางไวยากรณ์ต่างหากสำหรับใช้กับสิ่งของและสัตว์เช่นเดียวกับภาษาอังกฤษ
ในขณะที่ภาษาเดนมาร์กและสวีเดนมาตรฐานมีความคล้ายคลึงกันมากในเรื่องของลิงค์คำนาม แต่ภาษาถิ่นต่าง ๆ ของภาษาทั้งสองก็มีจำนวนลิงค์แตกต่างกันไปตั้งแต่หนึ่งถึงสามลิงค์ ส่วนภาษานอร์เวย์ แม้จะคล้ายคลึงกับภาษาทั้งสอง แต่ก็ใช้ลิงค์สามลิงค์ในภาษามาตรฐาน และในบางภาษาย่อย (เช่น ภาษาถิ่นแบร์เกนหรือภาษาย่อยริกส์โมลของภาษานอร์เวย์แบบบูกโมล) ใช้ลิงค์สองลิงค์
ประวัติศาสตร์และภาษาถิ่น.
ประมาณ ค.ศ. 1300 ภาษาเดนมาร์กมีลิงค์ทั้งหมดสามลิงค์ คำนามที่เป็นปุงลิงค์สามารถทำให้เป็นรูปชี้เฉพาะด้วยการเติมหน่วยคำปัจจัย "-in" ไว้ข้างท้าย, อิตถีลิงค์เติมหน่วยคำ "-æn" และนปุงสกลิงค์เติมหน่วยคำ "-æt" หรือ "-it" ในบางภาษาถิ่น เช่น จัตแลนด์ตะวันออก โคเปนเฮเกน สต็อกโฮล์ม หน่วยคำ "-in" และ "-æn" ผสานกันเป็นหน่วยคำ "-en" จึงสูญเสียความแตกต่างระหว่างหน่วยคำแสดงลิงค์ทั้งสอง ในขณะที่ภาษาถิ่นอื่น ๆ เช่น ภาษาเดนมาร์กแบบเกาะ (Insular Danish) ยังคงรักษาความแตกต่างไว้ โดยหน่วยคำแสดงอิตถีลิงค์เปลี่ยนเป็น "-en" และหน่วยคำแสดงปุงลิงค์สูญเสีย "n" และกลายเป็น "-i" หรือภาษาถิ่นนอร์เวย์และสวีเดนเหนือ หน่วยคำชี้เฉพาะแสดงปุงลิงค์เปลี่ยนเป็น "-en" ในขณะที่หน่วยคำชี้เฉพาะแสดงอิตถีลิงค์สูญเสียตัว "n" และกลายเป็น "-a"
เช่นเดียวกับในภาษาอังกฤษ การกกรรมตรงและการกกรรมรองรวมกันเป็นการกเดียวคือการกอ้อม (oblique case) และแสดงไว้ที่สรรพนามกรรมเท่านั้น
เวลีคีกราจดานิน
เวลีคีกราจดานิน  เป็นภาพยนตร์แนวชีวประวัติจากสหภาพโซเวียตในปี 1938 กำกับโดย Fridrikh Ermler เป็นภาพยนตร์โซเวียตเรื่องแรกที่ทำขึ้นสำหรับภาพยนตร์ทางโทรทัศน์
ภาพยนตร์จะเล่าชีวประวัติสมมติของเซียร์เกย์ คีรอฟ (ในภาพยนตร์ใช้ตัวละครชื่อซาฮอฟ) ภาพยนตร์เรื่องนี้มีจุดมุ่งหมายเพื่อสนับสนุนอุดมการณ์สำหรับการกวาดล้างใหญ่ และแสดงให้เห็นถึงชีวิตในสหภาพโซเวียตในคริสต์ทศวรรษ 1920 -1930
ฮัมดัมซัลตาเนห์ ปาห์ลาวี
เจ้าหญิงฮาดัมซัลดีห์ ปาห์ลาวี  ประสูติเมื่อวันที่ 22 กุมภาพันธ์ 2446 ณ กรุงเตหะราน อิหร่าน เป็นพระราชธิดาพระองค์ใหญ่ใน เรซา ชาห์ ปาห์ลาวี กับ มารายัม ซาวากูดไฮ พระวรราชชายาคนแรก โดยพระมารดาของพระองค์นั้นเสียชีวิตไปตั้งแต่พระองค์ทรงมีพระชันษา 1 ขวบ พระองค์ได้เสกมรสกับ ฮาดี อาตาบาเมื่อปี 2468 มีพระบุตรดังนี้
เจ้าหญิงฮาดัมซัลดีห์ ปาห์ลาวี สิ้นพระชนม์ลงเมื่อวันที่ 1 มกราคม 2521 สิริพระชันษา 74 ชันษา
คิม ซู-ฮย็อน (นักแสดง)
ราชวงศ์แฮโนเวอร์
ดยุกแห่งเบราน์ชไวค์-ลือเนอบวร์ค
รัชเชียนอเมริกา
บริจิตต์ ดัชเชสแห่งกลอสเตอร์
เพศทางไวยากรณ์ในภาษาเดนมาร์กและสวีเดน
ยุทธการวาแกรม
วจีวิภาค
อเมริกาภายใต้รัสเซีย
อินโดเซียร์
แฟลมบอแยน 108
แจ็ก บรุกส์แบงก์
แจ็ก คริสโตเฟอร์ สแตมป์ บรุกส์แบงก์ (; 3 พฤษภาคม พ.ศ. 2529) เป็นผู้จำหน่ายไวน์และเป็นทูตตราสินค้า  ชาวสหราชอาณาจักร เป็นพระสวามีในเจ้าหญิงยูเชนี พระราชนัดดาในสมเด็จพระราชินีนาถเอลิซาเบธที่ 2